paragraph_text: Priznat je kao zasebna pasmina od 15. stoljeća, a njegova se građa kroz stoljeća vrlo malo promijenila. Kroz povijest bio je poznat po svome junaštvu kao ratni konj, a plemstvo ga je cijenilo. Španjolska vlada koristila je ovu pasminu kao diplomatsko oružje, a kraljevi diljem Europe jahali su i posjedovali španjolske konje. Tijekom 19. stoljeća, rat, bolesti i križanje dramatično su smanjili veličinu stada, a unatoč određenom oporavku u kasnom 19. stoljeću, trend se nastavio u ranom 20. stoljeću. Izvoz iz Španjolske bio je ograničen do 1960-ih, ali se pasmina od tada proširila po cijelom svijetu, unatoč maloj populaciji. U 2010. bilo je više od 185,000 registriranih andaluzijskih konja diljem svijeta.